CELEX: 52009XG0130(01)
Language: da
Date: 2009-01-30
Title: Rådets konklusioner om fælles programlægning af forskningsindsatsen i Europa som reaktion på store samfundsudfordringer

30.1.2009   
            
            
               DA
            
            
               Den Europæiske Unions Tidende
            
            
               C 24/3
            
         Rådets konklusioner om fælles programlægning af forskningsindsatsen i Europa som reaktion på store samfundsudfordringer
   (2009/C 24/04)
   RÅDET FOR DEN EUROPÆISKE UNION,
   DER MINDER OM
   
               —
            
            
               Rådets resolution om CREST (af 28. september 1995) (1), som bl.a. bemyndiger dette udvalg til at »fremme Fællesskabets og medlemsstaternes samordning af deres FoU-indsats med henblik på at sikre den indbyrdes sammenhæng mellem de nationale politikker og Fællesskabets politik«
            
         
               —
            
            
               Rådets resolutioner om oprettelse af et europæisk område for forskning og innovation (EFR) (15. juni 2000) og om oprettelsen af det europæiske område for forskning og innovation: retningslinjer for EU's indsats inden for forskning (2002-2006) (16. november 2000)
            
         
               —
            
            
               Rådets konklusioner om fremskridtene i udviklingen af det europæiske forskningsrum (EFR) og om et nyt afsæt for EFR (26. november 2002)
            
         
               —
            
            
               Kommissionens grønbog »Nye perspektiver på det europæiske forskningsrum«
            
         
               —
            
            
               Rådets konklusioner om fremtiden for videnskab og teknologi i Europa (23. november 2007)
            
         
               —
            
            
               Rådets konklusioner om Kommissionens meddelelse om en strategisk energiteknologiplan for EU (SET-plan) »Mod en fremtid med lavere kulstofemissioner« (28. februar 2008)
            
         
               —
            
            
               Rådets konklusioner om igangsættelsen af Ljubljanaprocessen — hen imod fuld gennemførelse af det europæiske forskningsrum (EFR) (30. maj 2008)
            
         
               —
            
            
               Rådets konklusioner om en fælles indsats fra medlemsstaternes side mod neurodegenerative sygdomme, navnlig Alzheimers sygdom (26. september 2008)
            
         
               —
            
            
               dokumentet om nøglespørgsmål 2008: bidrag fra Rådet (konkurrenceevne) til Det Europæiske Råds forårsmøde (25. februar 2008), hvori Kommissionen og medlemsstaterne opfordres til at fortsætte udviklingen af initiativer med henblik på fælles programlægning af forskning på områder, hvor det er hensigtsmæssigt, hvilket åbner mulighed for en mere velstruktureret og strategisk tilgang til lanceringen af nye fælles programmer og indkaldelser af fælles projekter
            
         
               —
            
            
               Det Europæiske Råds konklusioner af 13. og 14. marts 2008, der lancerede den nye cyklus i den fornyede Lissabonstrategi for vækst og beskæftigelse (2008-2010), og som bekræftede, at der med henblik på at udnytte de europæiske borgeres innovations- og kreativitetspotentiale fuldt ud især bør lægges vægt på at fremme initiativer med henblik på fælles programlægning af forskning.
            
         
               1.
            
            
               ANERKENDER, at der i forbindelse med globaliseringen og den øgede globale konkurrence er skabt bevidsthed i Europa om, at der findes en række store fælles samfundsudfordringer, som ingen medlemsstat vil kunne løse alene. For eksempel antager visse spørgsmål vedrørende klimaændringer, et aldrende samfund, energi-, vand- eller fødevareforsyninger, bankfinanser samt sikkerhed (2) allerede et sådant omfang, at Europa må udvikle en stærkere, mere koordineret, mere sammenhængende og mere global måde at reagere på disse udfordringer på.
            
         
               2.
            
            
               MINDER OM omfanget af de ressourcer, der vedrører offentligt finansieret forskning og innovation i de forskellige medlemsstater, bl.a. på regionalt plan, og UNDERSTREGER, at der både på det videnskabelige og det finansielle plan, men også med hensyn til de menneskelige ressourcer, er behov for og potentiale til et øget samarbejde mellem medlemsstaterne på grundlag af gennemførelsen af fælles initiativer, der har til formål at reagere på de store samfundsudfordringer, for således at styrke Europas evne til at omdanne forskningsresultaterne til konkrete samfundsmæssige fordele og til fordele for så vidt angår økonomiens samlede konkurrenceevne.
            
         
               3.
            
            
               UNDERSTREGER den vigtige rolle, som Fællesskabets rammeprogram for forskning og teknologisk udvikling og instrumenterne knyttet hertil, bl.a. ERA-NET-ordningen, ERA-NET+-ordningen og artikel 169-initiativerne, spiller med henblik på at mobilisere medlemsstaternes videnskabelige og finansielle ressourcer til gennemførelse af F&U-initiativer af fælles interesse, og OPFORDRER til at videreføre anvendelsen af dem inden for rammerne af fælles reaktioner, der skal iværksættes for at klare de store samfundsudfordringer.
            
         
               4.
            
            
               ANERKENDER ligeledes betydningen af de eksisterende aktiviteter med henblik på koordinering af programmer, der varetages af nationale organer og forskningsorganisationer i flere medlemsstater, herunder på regionalt plan, i internationale organisationer samt ved hjælp af initiativer på tværs af grænserne og mellemstatslige initiativer på dette område (EUREKA, COST), og OPFORDRER til fortsat at anvende dem.
            
         
               5.
            
            
               ANERKENDER, at der ud over de instrumenter, der allerede findes på regionalt, nationalt og mellemstatsligt plan samt på fællesskabsplan for at samle eller koordinere den nationale FoU-indsats, eksisterer et stigende behov for en ny og mere strategisk tilgang. Denne tilgang bør være baseret på fælles identificering af de samfundsudfordringer, der er af fælles interesse, og større politisk tilsagn fra medlemsstaternes side om at tilvejebringe fælles eller samordnede reaktioner på dem, således at effektiviteten og indvirkningen af de offentlige midler til FoU i Europa øges.
            
         
               6.
            
            
               BIFALDER i den forbindelse den fælles programlægnings idé og mål, således som de er formuleret i Kommissionens meddelelse om fælles programlægning af forskningsindsatsen: samarbejde om de fælles udfordringer giver større effekt, der tilskynder til indførelsen af en proces, der ledes af medlemsstaterne, for at intensivere deres samarbejde på FoU-området, så større samfundsudfordringer bedre kan tages op på fælleseuropæisk eller verdensomspændende plan, som offentlig forskning spiller en central rolle for.
            
         
               7.
            
            
               UNDERSTREGER, at medlemsstaterne og stater associeret rammeprogrammet, samtidig med at medlemsstaternes og regionernes kompetence med hensyn til fastlæggelse af forsknings- og innovationspolitik og tildeling af midler i den forbindelse fuldt ud anerkendes, bør deltage i den fælles programlægning på frivillig basis og efter principperne om »variabel geometri« og åben adgang. Deltagelsen i den fælles programlægning bør ligeledes baseres på videnskabelig ekspertise og fuld udnyttelse af medlemmernes forskningspotentiale.
            
         
               8.
            
            
               TILSKYNDER medlemsstaterne til med støtte fra Kommissionen at overveje, hvorledes der bedst kan tages højde for følgende spørgsmål under udviklingen og iværksættelsen af den fælles programlægning:
               
                           —
                        
                        
                           en sammenhængende tilgang med hensyn til procedurerne for peer review
                        
                     
                           —
                        
                        
                           en sammenhængende tilgang til fremtidsstudier og til evaluering af fælles programmer
                        
                     
                           —
                        
                        
                           en sammenhængende tilgang til nationale og regionale myndigheders finansiering af forskning på tværs af grænserne
                        
                     
                           —
                        
                        
                           effektive foranstaltninger til at sikre formidling og optimal udnyttelse af forskningsresultater, blandt andet gennem fælles praksis for beskyttelse, forvaltning og fordeling af intellektuel ejendomsret
                        
                     
                           —
                        
                        
                           inddragelse af forskellige forskerkredse og erhvervskredse, hvis dette er relevant.
                        
                     
         
               9.
            
            
               FINDER, at følgende kriterier bør være en hjælp ved identificering af temaer i forbindelse med den fælles programlægning:
               
                           —
                        
                        
                           der er et tilstrækkeligt og effektivt engagement fra de berørte medlemsstaters side
                        
                     
                           —
                        
                        
                           temaet svarer til en europæisk eller global udfordring og koncentrerer sig tilstrækkeligt om klare og realistiske mål, der kan fastlægges og være genstand for en opfølgning
                        
                     
                           —
                        
                        
                           den giver en klar merværdi til den samlede forskning, der i øjeblikket finansieres via offentlige nationale midler og fællesskabsmidler, både for så vidt angår stordriftsfordele og bedre tematisk dækning
                        
                     
                           —
                        
                        
                           de relevante regionale, nationale og europæiske parter, herunder, hvis det er relevant, den private sektor sammen med forskerkredse og finansieringsorganer, har været inddraget i udviklingen af temaet
                        
                     
                           —
                        
                        
                           en tilgang baseret på fælles programlægning indebærer potentiale til at omdanne resultaterne af en offentlig forskning af høj kvalitet til gavn for borgerne i Europa og den europæiske konkurrenceevne samt til at udnytte de offentlige forskningsmidler mere effektivt og give dem større effekt ved at inddrage centrale offentlige initiativer på området.
                        
                     
         
               10.
            
            
               ANMODER medlemsstaterne om at samarbejde inden for en specifik CREST-konfiguration (i det følgende benævnt »gruppen på højt plan for fælles programlægning«) om i overensstemmelse med mandatet i bilaget at identificere de temaer i forbindelse med den fælles programlægning, der udvælges efter en omfattende offentlig høring af de forskellige regionale, nationale og europæiske forskerkredse samt af den private sektor, hvis dette er relevant.
               Under hensyntagen til de i punkt 8 fastlagte rammebetingelser bør hvert af de forslag til temaer, som et eller flere af gruppens medlemmer forelægger gruppen på højt plan, omfatte foreløbige forslag vedrørende fælles vision for og styring og gennemførelse af fælles programlægningsinitiativer. Gruppen på højt plan bør vurdere hvert temaforslag til den fælles programlægning på grundlag af de i punkt 9 definerede kriterier.
            
         
               11.
            
            
               ANMODER gruppen på højt plan om at identificere og dokumentere den første liste med et begrænset antal fælles programlægningstemaer i god tid og OPFORDRER Kommissionen til inden for sit kompetenceområde at forelægge et forslag til Rådets henstilling, der sigter mod at forberede lanceringen af fælles programlægningsinitiativer, der svarer til de temaer, der er identificeret af gruppen på højt plan, sammen med en status over forskningen vedrørende hvert af disse temaer, så Rådet senest i 2010 kan vedtage fælles programlægningsinitiativer.
            
         
               12.
            
            
               UNDERSTREGER, at fælles programlægning er en proces, der varetages af medlemsstaterne, og at Kommissionens rolle er at lette identifikationsprocessen og i fornødent omfang at yde bistand.
            
         
               13.
            
            
               LÆGGER i denne forbindelse VÆGT på behovet for at analysere de eksisterende regionale, nationale, fællesskabsmæssige og mellemstatslige instrumenters relevans og potentiale med hensyn til at klare de indkredsede samfundsudfordringer og OPFORDRER Kommissionen til at gennemføre en sådan undersøgelse i tæt samråd med medlemsstaterne og de øvrige berørte parter og give input om, hvilke instrumenter der er mest hensigtsmæssige med henblik på at tackle disse udfordringer.
            
         
               14.
            
            
               FINDER, at det er nødvendigt at iværksætte et initiativ vedrørende fælles programlægning, der vedrører bekæmpelsen af neurodegenerative sygdomme, navnlig Alzheimers sygdom, og OPFORDRER Kommissionen til at forelægge et forslag til Rådets henstilling, der sigter mod at forberede lanceringen af gennemførelse af dette pilotinitiativ så hurtigt som muligt i 2009.
            
         
               15.
            
            
               FINDER, at alle procedurer for den fælles programlægning af forskningsindsatsen på europæisk plan bør drøftes som led i den generelle tilgang vedrørende optimering af styringen inden for det europæiske forskningsrum, der er fastsat i Ljubljanaprocessen.
            
         
               16.
            
            
               OPFORDRER CREST til i forbindelse med disse konklusioner hvert andet år at aflægge rapport til Rådet om fælles programlægning; den første rapport forventes at foreligge i 2010.
            
         
      (1)  EFT C 264 af 11.10.1995, s. 4.
   
      (2)  Denne liste foregriber ikke temaerne i forbindelse med den fælles programlægning, der vil blive udvalgt på et senere tidspunkt.
   
      BILAG
      Mandat til den midlertidige gruppe på højt plan for fælles programlægning
      
                  1.
               
               
                  Den midlertidige gruppe på højt plan for fælles programlægning:
                  
                              a)
                           
                           
                              er en specifik CREST-konfiguration, der består af repræsentanter på højt plan for medlemsstaterne og Kommissionen, samt i givet fald associerede lande
                           
                        
                              b)
                           
                           
                              har repræsentanten for formandskabet for Rådet som formand
                           
                        
                              c)
                           
                           
                              har til opgave ifølge en løbende proces at identificere de mulige temaer for fælles programlægning, der er udvalgt efter en omfattende høring af de forskellige regionale, nationale og europæiske forskerkredse samt, hvor det er relevant, andre berørte offentlige og private parter nævnt i punkt 10
                           
                        
                              d)
                           
                           
                              har i den forbindelse til opgave at evaluere hvert af de forslag, som den har fået forelagt, på grundlag af de i punkt 9 omhandlede kriterier
                           
                        
                              e)
                           
                           
                              bidrager til forberedelsen af debatter og afgørelser vedrørende fælles programlægning i Rådet (konkurrenceevne), inden for CREST's mandat og med forbehold af De Faste Repræsentanters Komités ansvarsområde.
                           
                        
                              f)
                           
                           
                              igangsætter overvejelserne om de spørgsmål, der er omhandlet i punkt 8.
                           
                        
            
                  2.
               
               
                  Kommissionen yder støtte til arbejdet i gruppen på højt plan inden for rammerne af sine beføjelser.
               
            
                  3.
               
               
                  Medlemsstaterne udpeger deres repræsentanter inden udgangen af januar 2009 med henblik på at deltage i møderne i gruppen på højt plan.